Fram að árinu 1271 var svo þinginu slitið eftir tvær vikur á svokölluðum þinglausnardegi , en eftir það var þinghald stytt nokkuð . Til að lög Alþingis tækju gildi þurfti konungur nú að samþykkja þau , og hann einn fór með framkvæmdavaldið . Þann 8. mars árið 1843 skipaði konungur svo fyrir að Alþingi skyldi endurreist sem ráðgjafarþing , og 1. júlí árið 1845 kom þingið saman á ný . Árið 1915 fengu svo bæði konur og vinnuhjú rétt til að kjósa í Alþingiskosningum . Þegar Danmörk var hernumin árið 1940 sendi Alþingi frá sér tilkynningu um að það skyldi fara með öll mál sem vörðuðu Ísland , þar með talin utanríkismál og landhelgismál . Lýðveldið Ísland var svo formlega stofnað á Þingvöllum 17. júní árið 1944 . Sigurjón Baldur Hafsteinsson er prófessor í safnafræði við Félags - og mannvísindadeild Háskóla Íslands . Rannsóknir Sigurjóns Baldurs hafa meðal annars snúið að viðhorfi Íslendinga til dauða og sorgar , en þau viðhorf eru tengd félagspólitískum breytingum sem orðið hafa á Íslandi á undanförnum þrjátíu árum .